Одно ж ми, найменшому слузе в(ашей) м(илости) господарскому, того потреба ведать и науку меть, кого (на. — А.К.) устречу против таковых гонцов, посланников и послов до границ высылати маю? Гды ж шляхта тутошнего уряду, которые были того повинны, вольностями прав шляхетских от того ся боронят и в тых послугах послушенства ко мне не чинят. А к тому, до кождого такового гонца и до посланников и послов, давши приставы2, што маю на страву давать и отколь той брать? Так теж и тым моим посланцом, которых вперед яко з ведомостью до вашей господарской милости, так и з новинами пильными высылати буду, отколь на страву брать?